Paġna Abbażi ta' din id-data u t-tagħrif addizzjonali mitlub mill-Kummissjoni fl-4 ta' Ottubru 2017 u pprovdut mill-awtoritajiet Ġermaniżi fit-13 ta' Frar 2018, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ l-Awstrija, hija ta' 103 km. L-iskart solidu radjuattiv jinħażen temporanjament fuq is-sit qabel ma jintbagħat lil faċilitajiet ta' ħżin jew rimi liċenzjati fil-Ġermanja. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu rrilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir b'konformità mal-kriterji stabbiliti fid-Direttiva tal-Istandards Bażiċi tas-Sikurezza. F'każ li jkun hemm skariki mhux ippjanati ta' effluwenti radjuattivi, li jistgħu jseħħu wara xi aċċident tat-tip u d-daqs ikkunsidrati fid-Data Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat tas-saħħa, fir-rigward tal-livelli ta' referenza stabbiliti fid-Direttiva tal-Istandards Bażiċi tas-Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla, li jirriżulta miż-żarmar ta' Gundremmingen KRB-II, li jinsab fil-Land tal-Bavarja fil-Ġermanja, kemm waqt it-tħaddim normali kif ukoll fil-każ ta' aċċident tat-tip u d-daqs ikkunsidrati fid-Data Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lati tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor skont id-dispożizzjonijiet stabbiliti fid-Direttiva l-ġdida tal-Istandards Bażiċi ta' Sikurezza. Magħmul fi Brussell, il-25 ta' Ġunju 2018. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8927. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2013/184/PESK u fir-Regolament (UE) Nru 401/2013 dwar miżuri restrittivi kontra l-Myanmar/Burma. Ir-raġunijiet għad-deżinjazzjoni tal-persuni kkonċernati jidhru fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti web fl-Anness II għar-Regolament (UE) Nru 401/2013 dwar miżuri restrittivi rigward tal-Myanmar/Burma, sabiex tinkiseb awtorizzazzjoni biex jintużaw fondi ffriżati għal ħtiġijiet bażiċi jew ħlasijiet speċifiċi (irreferi għall-Artikolu 4b tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, biex id-deċiżjoni li tinkludihom fil-listi msemmija hawn fuq tiġi kkunsidrata mill-ġdid, fl-indirizz li ġej qabel l-1 ta' Frar 2019: Ser jittieħed kont ta' kwalunkwe osservazzjoni rċevuta għall-fini tar-rieżami perjodiku tal-Kunsill, f'konformità mal-Artikolu 12 tad-Deċiżjoni 2013/184/PESK u l-Artikolu 4i(4) tar-Regolament (UE) Nru 401/2013. L-attenzjoni tal-persuni kkonċernati qed tinġibed ukoll għall-possibbiltà li tiġi ikkontestata d-Deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fit-tieni paragrafu tal-Artikolu 275, u r-raba' u s-sitt paragrafi tal-Artikolu 263, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 401/2013. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni (PESK) 2017/2074 u fir-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela. Ir-raġunijiet għall-inklużjoni fil-lista tal-persuni kkonċernati jinsabu fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati dwar il-possibbiltà ta' rikors lill-awtoritajiet kompetenti tal-Istat/i Membru/i rilevanti kif indikat fuq is-siti web fl-Anness III għar-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew pagamenti speċifiċi (ara l-Artikolu 9 tar-Regolament). Il-persuni kkonċernati jistgħu jibagħtu talba lill-Kunsill, flimkien mad-dokumentazzjoni ta' appoġġ, biex id-deċiżjoni li jiġu inklużi fil-listi msemmija hawn fuq tiġi kkunsidrata mill-ġdid, qabel l-1 ta' Settembru 2018, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami perjodiku tal-Kunsill, f'konformità mal-Artikolu 13 tad-Deċiżjoni (PESK) 2017/2074 u l-Artikolu 17(4) tar-Regolament (UE) 2017/2063. L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, skont il-kondizzjonijiet stipulati fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2017/2063. Is-suġġetti tad-data huma l-persuni fiżiċi li jissodisfaw il-kriterji għall-inklużjoni fil-lista kif stipulati f'dan ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kull data oħra relatata. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Permezz tar-riforma tar-regoli tal-oriġini tas-Sistema Ġeneralizzata ta' Preferenzi fl-2010, ittieħdet id-deċiżjoni biex mill-2017 tiġi sostitwita s-sistema ta' ċertifikazzjoni tal-oriġini ta' merkanzija biċ-ċertifikati tal-oriġini tal-FORMOLA A b'sistema ta' awtoċertifikazzjoni tal-oriġini ta' merkanzija minn esportaturi rreġistrati (bl-użu ta' "dikjarazzjonijiet dwar l-oriġini"). Is-sistema l-ġdida ngħatat l-isem ta' "is-sistema tal-Esportaturi Rreġistrati" (is-sistema REX). Skont il-leġiżlazzjoni l-ġdida, id-dikjarazzjonijiet ta' fattura għal kunsinni li jkun fihom prodotti li joriġinaw li l-valur totali tagħhom ma jaqbiżx EUR 6 000 huma sostitwiti minn dikjarazzjonijiet tal-oriġini li jistgħu jsiru minn kwalunkwe esportatur. Is-sistema REX ilha tapplika mill-1 ta' Jannar 2017 għall-pajjiżi jew territorji benefiċjarji tas-Sistema Ġeneralizzata ta' Preferenzi. Madankollu, skont l-Artikolu 79 tar-Regolament (UE) 2015/2447, din il-possibbiltà kienet offruta lil kull pajjiż u territorju benefiċjarju tas-Sistema Ġeneralizzata ta' Preferenzi li jiddeċiedu huma stess jekk huma jippreferux li jibdew bl-applikazzjoni tas-sistema REX, fl-2017, fl-2018 jew fl-2019. F'kull każ, ingħata perjodu tranżizzjonali ta' sena u dak il-perjodu tranżizzjonali jista' jiġi estiż għal sitt xhur oħra, wara li ssir notifika minn pajjiż jew territorju benefiċjarju lill-Kummissjoni Ewropea. Matul il-perjodu tranżizzjonali, l-awtoritajiet kompetenti tal-pajjiżi jew tat-territorji benefiċjarji tas-Sistema Ġeneralizzata ta' Preferenzi jistgħu jkomplu joħorġu ċ-ċertifikati tal-oriġini tal-FORMOLA A għall-esportaturi li jkunu għadhom ma ġewx irreġistrati. Għal dawk li jkunu ġew irreġistrati, is-sistema REX biss hija applikabbli. Is-sistema REX bdiet mill-1 ta' Jannar 2017 għal pajjiżi jew territorji benefiċjarji tas-Sistema Ġeneralizzata ta' Preferenzi li ġejjin: L-Angola, il-Burundi, il-Butan, ir-Repubblika Demokratika tal-Kongo, ir-Repubblika Afrikana Ċentrali, il-Komoros, il-Kongo, il-Gżejjer Cook, il-Djibouti, l-Etjopja, il-Mikronesja, il-Guinea Ekwatorjali, il-Guinea Bissaw, l-Indja, il-Kenja, Kiribati, il-Laos, il-Liberja, il-Mali, Nauru, in-Nepal, il-gżira Nju, il-Pakistan, il-Gżejjer Solomon, Sierra Leone, is-Somalja, is-Sudan t'Isfel, Sao Tomé u Principe, iċ-Chad, it-Togo, Tonga, Timor Leste, Tuvalu, il-Jemen, iż-Żambja. Għalhekk il-preferenzi tas-Sistema Ġeneralizzata ta' Preferenzi se jiġu miċħuda fil-każ li ċ-ċertifikati tal-FORMOLA A maħruġa wara l-1 ta' Lulju 2018 huma ppreżentati bħala provi ta' oriġini preferenzjali tas-Sistema Ġeneralizzata ta' Preferenzi. Il-preferenzi tas-Sistema Ġeneralizzata ta' Preferenzi se jiġu wkoll miċħuda f'każ li d-dikjarazzjonijiet tal-fatturi magħmula wara l-1 ta' Lulju 2018 huma ppreżentati bħala provi ta' oriġini preferenzjali tas-Sistema Ġeneralizzata ta' Preferenzi għal kunsinni li jkun fihom prodotti li joriġinaw li l-valur totali tagħhom ma jaqbiżx EUR 6 000. L-operaturi li jippreżentaw provi dokumentarji tal-oriġini fl-Unjoni Ewropea fil-qafas tas-Sistema Ġeneralizzata ta' Preferenzi huma għalhekk avżati biex jieħdu l-miżuri u l-prekawzjonijiet kollha neċessarji biex jiżguraw li l-fornituri tagħhom fil-pajjiżi jew territorji benefiċjarji msemmija hawn fuq jiġu mwissija dwar il-bidla fil-proċedura fir-rigward tal-provi ta' oriġini preferenzjali u dwar il-konsegwenzi f'każ li tiġi ppreżenta prova tal-oriġini skorretta (iċ-ċertifikat tal-FORMOLA A jew id-dikjarazzjoni tal-fattura). Din il-lista l-ewwel ġiet imħejjija mill-Bords tal-Amministrazzjoni tal-EFSA fid-19 ta' Diċembru 2006, u minn dakinhar: ippubblikata fuq is-sit web tal-EFSA, fejn hi ppubblikata l-aħħar lista aġġornata ta' organizzazzjonijiet kompetenti; u disponibbli permezz tal-Għodda tat-Tfittxija tal-Artikolu 36 lill-organizzazzjonijiet, u li tipprovdi d-dettalji ta' kuntatt u l-oqsma speċifiċi ta' kompetenza tal-organizzazzjonijiet. Din l-informazzjoni rispettiva hi disponibbli fuq is-sit web tal-EFSA, fil-links li ġejjin: l-aħħar emenda ta' din il-lista ta' organizzazzjonijiet kompetenti mill-Bord tal-Amministrazzjoni tal-EFSA fl-[20/06/2016] – [http://www.efsa.europa.eu/en/events/event/180620-0]; il-lista aġġornata ta' organizzazzjonijiet kompetenti – http://www.efsa.europa.eu/sites/default/files/assets/art36listg.pdf; u Għodda tat-Tfittxija tal-Artikolu 36 – http://www.efsa.europa.eu/art36/search L-EFSA se żżomm din in-notifika aġġornata, speċifikament fir-rigward tal-links tas-sit web ipprovduti. Għal aktar informazzjoni jekk jogħġbok ikkuntattja lil Cooperation.Article36@efsa.europa.eu. Minbarra l-pubblikazzjoni fil-ĠU, aġġornament ta' kull xahar huwa disponibbli fuq is-sit tad-Direttorat Ġenerali għall-Affarijiet Interni. Permessi ta' residenza maħruġa skont il-format uniformi (permess ta' residenza) (karta blu tal-UE) ICT-Karta (permess ta' sistemazzjoni) (Permess ta' residenza fit-tul tal-KE) (dritt għal residenza mingħajr limitu) NB: L-"Aufenthaltsberechtigung (dritt għal residenza mingħajr limitu)" inħareġ fil-format uniformi qabel l-1 ta' Jannar 2005 u l-validità tiegħu hija mingħajr limitu. Id-dokumenti l-oħra kollha maħruġa liċ-ċittadini tal-pajjiżi terzi li jkollhom valur ekwivalenti għal permess ta' residenza (permess ta' residenza għall-membri tal-familji taċ-ċittadini tal-Istati Membri tal-UE jew taż-ŻEE li mhumiex ċittadini ta' Stat Membru tal-UE jew taż-ŻEE) NB: Inħareġ sat-28 ta' Awwissu 2007 u huma validi sa 5 snin (jew mingħajr limitu), għalhekk għadhom fiċ-ċirkolazzjoni (kard ta' residenza għall-membri tal-familja ta' ċittadin tal-UE jew ċittadin ta' Stat Membru taż-ŻEE) Inħarġet mit-28 ta' Awwissu 2007 u tieħu post l-"Aufenthaltserlaubnis-EU" (permess ta' residenza għaċ-ċittadini tal-Konfederazzjoni Svizzera u l-membri tal-familja tagħhom li mhumiex ċittadini tal-Konfederazzjoni Svizzera) (permess ta' residenza għaċ-ċittadini tal-Istati Membri tal-KE) NB: Dawn il-permessi huma validi minflok visa, għad-dħul mingħajr visa, biss jekk jinħarġu f'passaport jew b'mod separat flimkien ma' passaport, mhux jekk jinħarġu bħala dokument intern minflok karta tal-identità. "Aussetzung der Abschiebung (Duldung)" (differiment ta' espulsjoni (permess eċċezzjonali ta' permanenza fil-pajjiż)) jew "Aufenthaltsgestattung für Asylbewerber" (permess ta' residenza temporanja għal dawk li qegħdin ifittxu l-asil) mhumiex validi għal dħul mingħajr visa. (Dokument ta' residenza provviżorja) Il-permess ta' residenza jibqa' validu biss - jekk it-tielet kaxxa fil-paġna tlieta tiġi mmarkata. Id-dħul jiġi permess biss b'konnessjoni ma' permess ta' residenza jew visa skaduti. Jekk l-ewwel jew it-tieni kaxxa jiġu mmarkati, il-"Fiktionsbescheinigung" ma jimplikax id-dritt għad-dħul mingħajr visa. Il-passijiet għall-membri tal-missjonijiet diplomatiċi: NB: Sa mill-1 ta' Awwissu 2003 inħareġ tip ġdid ta' pass għall-membri tal-missjonijiet diplomatiċi u għall-membri ta' karigi konsolari tat-tip ta' karriera. Dawk it-tipi ta' passijiet stabbiliti qabel l-1 ta' Awwissu 2003 ma għadhomx validi. Il-privileġġi tal-qadi tar-responsabbiltajiet jidhru fuq in-naħa ta' wara ta' kull pass. Immarkat "D" fuq in-naħa ta' wara: Passijiet diplomatiċi għad-diplomatiċi barranin: (Pass tal-protokoll għad-diplomatiċi, sa mill-1 ta' Awwissu 2003) Passijiet diplomatiċi għall-membri tal-familja impenjati f'impjieg privat bi gwadann. (Pass tal-protokoll "A" għad-diplomatiċi, sa mill-1 ta' Awwissu 2003) Passijiet diplomatiċi għad-diplomatiċi li huma ċittadini Ġermaniżi jew li huma residenti b'mod permanenti fil-Ġermanja. (Pass ta' protokoll għad-diplomatiċi taħt l-Artikolu 38(1) tal-Konvenzjoni ta' Vjenna dwar ir-Relazzjonijiet Diplomatiċi, sa mill-1 ta' Awwissu 2003) Immarkati "VB" fuq in-naħa ta' wara: Pass ta' protokoll għall-persual amministrattiv jew tekniku barrani: (Pass ta' protokoll għall-persunal amministrattiv, sa mill-1 ta' Awwissu 2003) Pass ta' protokoll għall-membri tal-familja tal-persunal amministrattiv jew tekniku impenjati f'impjieg privat bi gwadann. (Pass ta' protokoll "A" għall-persunal amministrattiv, sa mill-1 ta' Awwissu 2003) Pass ta' protokoll għall-persunal amministrattiv jew tekniku li huma ċittadini Ġermaniżi jew li huma residenti permanenti fil-Ġermanja: (Pass ta' protokoll għall-persunal amministrattiv taħt l-Artikolu 38(2) tal-Konvenzjoni ta' Vjenna dwar ir-Relazzjonijiet Diplomatiċi, sa mill-1 ta' Awwissu 2003) Immarkati "DP" fuq in-naħa ta' wara: (Pass ta' protokoll għall-persunal tas-servizz, sa mill-1 ta' Awwissu 2003) Immarkati "OK" fuq in-naħa ta' wara: (Pass ta' protokoll għall-persunal lokali, sa mill-1 ta' Awwissu 2003) Immarkati "PP" fuq in-naħa ta' wara: (Pass ta' protokoll għall-persunal domestiku privat, sa mill-1 ta' Awwissu 2003) Passijiet għall-membri tal-karigi konsolari: Il-privileġġi tal-qadi tar-responsabbiltajiet jidhru fuq in-naħa ta' wara ta' kull pass. Immarkati "K" fuq in-naħa ta' wara: Passijiet għall-uffiċjali konsolari barranin: (Pass ta' protokoll għall-uffiċjali konsolari, sa mill-1 ta' Awwissu 2003) Passijiet għall-uffiċjali konsolari li huma ċittadini Ġermaniżi jew huma residenti b'mod permanenti fil-Ġermanja: (Pass ta' protokoll għall-uffiċjali konsolari taħt l-Artikolu 71(1) tal-Konvenzjoni ta' Vjenna dwar ir-Relazzjonijiet Konsolari) (sa mill-1 ta' Awwissu 2003) Immarkati "VK" fuq in-naħa ta' wara: Pass ta' protokoll għall-persual amministrattiv jew tekniku barrani: (Pass ta' protokoll għall-persunal amministrattiv, sa mill-1 ta' Awwissu 2003) Passijiet ta' protokoll għall-persunal amministrattiv jew tekniku li huma ċittadini Ġermaniżi jew li huma residenti b'mod permanenti fil-Ġermanja: (Pass ta' protokoll għall-persunal amministrattiv taħt l-Artikolu 71(2) tal-Konvenzjoni ta' Vjenna dwar ir-Relazzjonijiet Konsolari, sa mill-1 ta' Awwissu 2003) Immarkati "DH" fuq in-naħa ta' wara: (Pass ta' protokoll għall-persunal tas-servizz, sa mill-1 ta' Awwissu 2003) Immarkati "KF" fuq in-naħa ta' wara: (Pass ta' protokoll għall-membri tal-familja (konsolari) (sa mill-1 ta' Awwissu 2003) Immarkati "OK" fuq in-naħa ta' wara: (Pass ta' protokoll għall-persunal lokali) (sa mill-1 ta' Awwissu 2003) Immarkati "PP" fuq in-naħa ta' wara: (Pass ta' protokoll għall-persunal domestiku privat, sa mill-1 ta' Awwissu 2003) Passijiet speċjali: Immarkati "IO" fuq in-naħa ta' wara: (Pass speċjali "IO", sa mill-1999) NB: il-kapijiet tal-organizzazzjonijiet internazzjonali u l-membri tal-familja tagħhom jinħarġilhom pass immarkat "D"; il-persunal domestiku privat tal-organizzazzjonijiet internazzjonali jinħarġilhom pass immarkat "PP". Immarkati "S" fuq in-naħa ta' wara: (Pass speċjali "S", sa mill-1 ta' Jannar 2005) Lista ta' passiġġieri għall-ħarġiet tal-iskola fl-Unjoni Ewropea Dan l-avviż jikkonċerna l-impriżi li ġejjin: Cinven Capital Management (VI) General Partner Limited (UK), li tappartjeni għall-grupp Cinven ("Cinven"), Sieħeb fil-Pet Foods Hungaria Kft (l-Ungerija) ("Sieħeb fil-Pet Foods"), ikkontrollat minn Pamplona Capital Partners IV L.P., li tappartjeni għal Pamplona Capital Management LLP. Cinven indirettament takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll tas-Sieħeb fil-Pet Foods kollu kemm hu. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: M.8936 — Cinven / Sieħeb fil-Pet Foods Holdings Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Thales takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' Gemalto kollha kemm hi. Il-konċentrazzjoni hija mwettqa permezz ta' offerta pubblika mħabbra fis-26 ta' Marzu 2018. Thales hija grupp dinji attiv fl-ajrunawtika, l-ispazju, it-trasport fuq l-art, id-difiża u s-sigurtà. Gemalto hija kumpanija internazzjonali tas-sigurtà diġitali attiva fil-pjattaformi u servizzi mobbli, software inkorporat fil-mobiles u prodotti, pagamenti, programmi tal-gvern, magna għal magna (l-Internet tal-Oġġetti), u s-sigurtà tal-intrapriża. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-korp ta' protezzjoni u ġestjoni tas-sidru taħt l-Indikazzjoni Ġeografika Protetta Numru tat-telefown Il-grupp hu assoċjazzjoni regolata bil-liġi tal-1 ta' Lulju 1901. Hi magħmula mill-produtturi tat-tuffieħ tas-sidru u l-proċessuri, u għalhekk hija intitolata li tressaq applikazzjoni għal emenda. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: aġġornament tad-dettalji ta' kuntatt, rabta kawżali, organu ta' spezzjoni, ir-rekwiżiti nazzjonali u l-annessi Emenda għall-Ispeċifikazzjoni ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda tal-Ispeċifikazzjoni ta' DOP jew IĠP irreġistrata li għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Il-paragrafu "'Les cidres de Bretagne' ġej mill-fermentazzjoni tal-most magħmul mill-'frott tas-sidru' frisk, prodott u maqtugħ fil-Bretanja" tinbidel bi: "Is-'Cidre de Bretagne'/'Cidre breton' huwa sidru effervexxenti li ġej mill-fermentazzjoni tal-most magħmul mit-tuffieħ tas-sidru frisk, prodott u manipulat fiż-żona ġeografika ddefinita skont din l-Ispeċifikazzjoni tal-Prodott". Din id-definizzjoni tippreċiża n-natura effervexxenti tas-sidru u l-fatt li ma jistax jiġi prodott jekk mhux mit-tuffieħ tas-sidru. Is-"Cidre de Bretagne" minn dejjem kien ir-riżultat tal-użu esklussiv tat-tuffieħ tas-sidru minħabba l-imsaġar imħawla fiż-żona ġeografika. Din ir-restrizzjoni hija msemmija fil-paragrafu dwar il-materja prima tal-Ispeċifikazzjoni tal-Prodott attwali. Din il-kjarifika qiegħda tingħata fid-deskrizzjoni tal-prodott biex tneħħi kull ambigwità dwar il-preżenza ta' frott ieħor. Fir-rigward tal-materja prima użata, l-Ispeċifikazzjoni tal-Prodott attwali tirreferi għal lista ta' varjetajiet ta' tuffieħ rakkomandati, li tinsab annessa magħha. Din il-lista, li fiha madwar mitt varjetà, mhix eżawrjenti u ma għadhiex aġġornata fir-rigward tal-iżvilupp tal-varjetajiet tat-tuffieħ. Madankollu, dawn il-varjetajiet kollha jissodisfaw l-istess definizzjoni tat-tuffieħ tas-sidru. Għalhekk il-lista indikattiva ta' dawn il-varjetajiet għandha tinbidel b'definizzjoni tat-tuffieħ tas-sidru fformulata kif ġej: "It-'tuffieħ tas-sidru' jirreferi għat-tuffieħ immanipulat fil-produzzjoni tas-sidru li jipproduċi meraq li fih kontenut ta' tannini (polifenoli) b'mhux inqas minn 0,6 g/l ta' aċidi tanniċi totali, nattivi jew ossidizzati". Peress li s-"Cidre de Bretagne"/"Cidre breton" dejjem jiġi prodott mit-tuffieħ tas-sidru li għandu l-istess karatteristiċi, ir-rabta kawżali ma tiġix affettwata. Jitħassru l-paragrafi dwar il-preżentazzjoni tal-prodott ("partikolarment fi flixkun tax-xampanja, fi flixkun tal-litru jew tal-litru u nofs, f'pakketti żgħar (0,375 litru, 0,33 litru, 0,25 litru) u fi btieti li jifilħu għall-pressjoni", "il-fliexken jingħalqu b'tapp bil-forma ta' faqqiegħa, tapp bil-kamin jew kapsula"). Fil-fatt, l-ippakkjar imsemmi hu indikattiv u jirreferi biss għal dak l-aktar użat, u għalhekk il-preżentazzjonijiet kollha huma awtorizzati. Il-paragrafu dwar l-istruttura tal-varjetà tal-imsaġar tal-Bretanja ("50 % tal-varjetajiet imħawla huma varjetajiet ħelwin-morri jew morri u 24 % huma ta' varjetajiet aċidużi jew aċetiċi. L-iktar varjetajiet imħawla fil-Bretanja huma Frequin Rouge Kermerrien, Marie Ménard, Jeanne Renard") jinbidel b'dan li ġej: "L-għana tal-għamla varjata tal-imsaġar jippermetti li jkun hemm ekwilibri bejn it-tipi differenti ta' varjetajiet fil-livell taż-żona ġeografika. Bi ftit inqas minn nofs iż-żoni bit-tuffieħ morr u ħelu-morr, terz bit-tuffieħ aċiduż u aċetiku u bil-bqija bit-tuffieħ ħelu, il-produtturi tas-sidru jistgħu jaħdmu t-tuffieħ sakemm isibu t-tlaqqigħ l-aktar xieraq.". Jitħassru l-perċentwali ta' familji tat-tuffieħ imħawla u l-lista tal-varjetajiet prevalenti, għaliex fil-fatt dawn huma ċifri li jistgħu jinbidlu. Anki jekk l-ekwilibri mhumiex fundamentalment fid-dubju, dawn iċ-ċifri kienu jikkorrispondu mal-qagħda ta' masġar fil-Bretanja sfruttat mill-operaturi tal-grupp tal-oriġini tal-IĠP. Is-sentenza "Is-sidru tal-Bretanja jiġi ppreżentat fil-forma ta' xarba limpida jew imdardra bil-preżenza ta' ragħwa fina u xi bżieżaq fil-likwidu" tinbidel bi: "Is-'Cidre de Bretagne' jew 'Cidre breton' jiġi ppreżentat fil-forma ta' xarba limpida jew imdardra, miksuba mill-fermentazzjoni tal-most estratt mill-ippressar ta' polpa tat-tuffieħ tas-sidru biż-żieda tal-ilma jew mingħajr żieda tal-ilma. Dan juri bżieżaq fini u ragħwa ħafifa.". Dan il-kliem jaħfen l-elementi li diġà jinsabu fl-Ispeċifikazzjoni tal-Prodott (il-fermentazzjoni tal-most, il-possibbiltà taż-żieda tal-ilma) u dettalji preċiżi dwar il-bżieżaq u r-ragħwa. Dan il-kliem ma jbiddilx il-karatteristiċi organolettiċi tas-sidru. Tiżdied is-sentenza "Il-kwantitajiet destinati għall-użu industrijali u għall-produzzjoni tal-prodotti komposti jistgħu jitqiegħdu fis-suq mingħajr ma jkollhom effervexxenza". Fil-fatt, is-sidru jista' jiġi użat għal skopijiet industrijali, bħal pereżempju biex isir il-ħall, jew fil-produzzjoni ta' prodotti komposti bħall-meraq. Minkejja li dan l-użu ma ssemmiex b'mod espliċitu fl-Ispeċifikazzjoni tal-Prodott attwali, matul iż-żmien, l-użu tas-"Cidre de Bretagne" mingħajr effervexxenza kien konsistenti. L-integrazzjoni ta' dan fl-Ispeċifikazzjoni tal-Prodott tikkostitwixxi rikonoxximent tal-prattika li tiffaċilita l-kontroll tal-produzzjoni. Is-sentenza "Dawn jaqtgħu l-għatx ħafna u ta' spiss joffru ħafna spunti speċifiċi ta' mrar" tinbidel bi "Is-'Cidre de Bretagne' huwa magħruf għall-bilanċ bejn it-togħmiet ta' mrar, aċidità u zokkor". Din l-emenda għandha l-għan li tneħħi elementi suġġettivi ("jaqtgħu l-għatx") u mhux preċiżi ("ta' spiss"). Is-sentenza l-ġdida tenfasizza l-għarfien tal-produttur, u ma tikkontestax l-eżistenza ta' mrar speċifiku fis-"Cidre de Bretagne"/"Cidre breton". Il-paragrafu "Is-'Cidres de Bretagne' (sidru u most konċentrat) jiġu prodotti esklussivament fil-Bretanja" jinbidel bi: Mil-lat storiku, l-estensjoni tal-produzzjoni tat-tuffieħ barra mill-konfini amministrattivi tal-Bretanja tikkorrispondi għall-iżvilupp tal-produzzjoni tas-"Cidre de Bretagne". Tabilħaqq, iż-żieda sostanzjali fil-konsum tas-sidru f'dan ir-reġjun fil-bidu tas-seklu għoxrin ħolqot domanda qawwija għat-tuffieħ tas-sidru, li kienet impossibbli li tiġi ssodisfata lokalment. Għaldaqstant, l-intrapriżi industrijali u l-korpi professjonali kienu minn tal-ewwel li ħeġġew biex ikun hemm din l-estensjoni tal-produzzjoni. Bir-rinnovazzjoni tal-imsaġar tat-tuffieħ tas-sidru, il-Lvant tal-Mayenne sar wieħed mill-elementi taż-żona tal-produzzjoni tas-"Cidre de Bretagne". Il-Lvant mal-Mayenne jingħaqad mal-bqija tal-baċin biex jifformaw żona waħda konsistenti, li tagħmel parti mill-istess unità ġeoloġika (il-Massif Armorikan), u tiġbor fiha l-produtturi li jaħdmu b'mod kostanti l-frott maħsub għall-IĠP "Cidre de Bretagne" sa mir-rikonoxximent tagħha, kif ukoll l-imsaġar li għandhom profil varjetali analogu mal-bqija taż-żona ġeografika. Minn meta ġiet rikonoxxuta l-IĠP, din il-pożizzjoni baqgħet tissaħħaħ permezz tat-tħawwil u tad-dħul fis-seħħ ta' kuntratti ġodda biex tiġi żgurata l-provvista lill-proċessuri. F'termini tal-produzzjoni tat-tuffieħ tas-sidru, skont iċ-ċensiment ġenerali tal-agrikoltura tal-2010 kien hemm 1 071 produttur ikabbru l-imsaġar dedikati f'2 910 ettaru fiż-żona ġeografika attwali, u 63 produttur f'138 ettaru fl-estensjoni mitluba (4,74 % tal-erja supplimentari, produzzjoni stmata għal madwar 3 000 tunnellata fis-sena). Il-produtturi tal-Lvant tal-Mayenne għandhom sħubija kuntrattwali mal-produtturi tas-sidru fil-Bretanja: pereżempju, ilhom ifornu lill-fabbrika tas-sidru Loïc Raison mill-1923. Minn dejjem, il-frott ta' dan is-settur kien jinġabar u kkontribwixxa għall-iżvilupp tar-reputazzjoni tal-prodott fiż-żona ġeografika kollha. Ta' min wieħed iżid ukoll li hemm fabbrika kbira oħra tas-sidru stabbilita fir-reġjun li hi storikament importanti: l-impriża Volcler. Din kienet tinsab fil-belt ta' Mayenne, fuq ix-xatt tal-Punent tax-xmara bl-istess isem, li taqsam il-belt. Din il-fabbrika tas-sidru kienet tiġi fornuta mill-parti l-kbira tal-frott fiż-żona, inkluż il-frott li kien jiġi mil-Lvant tal-Mayenne, u kienet tagħmel parti miż-żona ġeografika tas-"Cidre de Bretagne". Meta waqfet topera fl-2008, il-produtturi tal-frott li kienu jfornu din il-fabbrika tas-sidru fiż-żona loġikament sabu ruħhom miġbudin minn fabbriki oħra tas-sidru fiż-żona ġeografika tas-"Cidre de Bretagne". Għalhekk, anke jekk iż-żona tal-estensjoni ma tgawdix reputazzjoni speċifika, madankollu tiġbor fiha l-produtturi tal-frott li d-destin tagħhom huwa marbut ma' dak tal-fabbriki tas-sidru li storikament jipproduċu s-"Cidre de Bretagne". F'dan ir-rigward, iż-żona tal-estensjoni tirrappreżenta element kostituttiv tar-reputazzjoni tal-IĠP "Cidre de Bretagne". Il-Lvant tal-Maine-et-Loire u s-Sarthe, komponenti oħra taż-żona addizzjonali eċċezzjonalital-provvista, jikkostitwixxu każ separat: għandhom kundizzjonijiet naturali differenti (ta' klima u ġeoloġija), u profil varjetali li ma jippreżentax l-istess ekwilibri għaliex magħmul speċifikament b'mod li jippermetti varjetà usa' bi skop doppju (is-sidru u l-meraq), filwaqt li l-istorja tar-rabtiet kuntrattwali hija aktar reċenti. Għalhekk din iż-żona ma ġietx integrata fiż-żona ġeografika. Għal raġunijiet ta' ċarezza, żdiedet mappa taż-żona ġeografika. Il-paragrafu "Is-'Cidre de Bretagne' ma jistax jiġi żviluppat, għajr l-ippakkjar, għajr f'impjanti ta' produzzjoni li jinsabu fiż-żona ġeografika" jinbidel bi "L-implimentazzjoni tat-traċċabbiltà mill-operaturi hija obbligatorja" bil-għan li jissaħħaħ l-obbligu tat-traċċabbiltà fil-katina tal-produzzjoni tas-sidru. Il-kelma "manifattura" tinbidel bi "produzzjoni", li huwa t-terminu ġust fil-kuntest tal-produzzjoni tas-sidru. It-"titolu tal-moviment" jinbidel bin-"nota tal-kunsinna" ta' kull wieħed mil-lottijiet ikkunsinnati. Fuq din in-nota tal-kunsinna għandha tiġi speċifikata n-natura tat-tuffieħ ("in-natura tat-tuffieħ tas-sidru"). B'hekk in-nota tal-kunsinna hija aktar preċiża. L-elementi marbuta maż-żamma tar-rekords tat-tuffieħ tas-sidru huma differenti minn dawk marbuta mat-traċċabbiltà tal-most. Dan il-kliem jiżgura traċċabbiltà aħjar. Jitħassar il-paragrafu li jipprevedi li, fl-istadju tal-ippakkjar u d-distribuzzjoni, il-manifattur għandu jkollu informazzjoni dwar l-identifikazzjoni u l-piż tal-lottijiet tal-most u tal-most konċentrat, kif ukoll dwar in-natura u d-data tat-twettiq tal-proċessi teknoloġiċi, billi mhux obbligatorju li l-ippakkjar isir fiż-żona ġeografika. Żdiedet dispożizzjoni dwar id-dikjarazzjoni meħtieġa għall-għarfien u l-monitoraġġ tal-volumi, kif ukoll dwar l-obbligu li jinżammu reġistri għall-produtturi tat-tuffieħ tas-sidru (fejn jinsabu il-ħbula tar-raba', il-varjetajiet korrispondenti, id-distinzjoni bejn il-kategoriji tat-tuffieħ tas-sidru u tuffieħ ieħor), u żamma ta' rekords jew kwalunkwe dokument ta' kontabilità ekwivalenti għall-operaturi l-oħra (dħul u ħruġ tat-tuffieħ tas-sidru, tal-most jew tal-most konċentrat, u tas-sidru). Dawn id-dokumenti għandhom l-għan li jtejbu t-traċċabbiltà tal-prodott. Żdiedet tabella fil-qosor tat-traċċabbiltà biex tiffaċilita l-qari tal-istadji u tad-dokumenti relatati. Ir-referenza għal-lista ta' varjetajiet tat-tuffieħ tas-sidru rakkomandati qiegħda tinbidel bid-definizzjoni tat-tuffieħ tas-sidru (tuffieħ li jipproduċi meraq b'kontenut ta' tannini (polifenoli) mhux inqas minn 0,6 g/l ta' aċidi tanniċi totali, nattivi jew ossidizzati). Din l-emenda hija ġġustifikata mill-fatt li l-produzzjoni tas-"Cidre de Bretagne"/"Cidre breton" hija kkaratterizzata mill-użu ta' diversità kbira tal-varjetajiet tat-tuffieħ tas-sidru u tat-togħmiet addizzjonali. Dawn il-varjetajiet jidhru biss parzjalment fl-Ispeċifikazzjoni tal-Prodott attwali fil-lista tal-varjetajiet "rakkomandati", li hija restrittiva u ftit li xejn koerenti. Pereżempju, il-varjetajiet rakkomandati skont id-digrieti tal-20 ta' April 1967 u tat-30 ta' Mejju 1980, li minkejja li kollha jaqgħu taħt id-definizzjoni tal-materja prima, ma kinux inklużi b'mod sħiħ f'din il-lista. Bl-istess mod, xi varjetajiet tradizzjonali lokali ma tniżżlux lanqas, minkejja li hemm ħafna minnhom. Għal raġunijiet ta' koerenza u eżattezza u minħabba d-diffikultà biex jiġu stabbiliti listi ta' varjetajiet li jkunu eżawrjenti, inżamm il-kriterju analitiku li jiddistingwi t-tuffieħ tas-sidru frisk. It-tannini huma waħda mill-karatteristiċi tat-tuffieħ tas-sidru li, flimkien mal-aċidità, jintużaw biex jiġu kklassifikati l-varjetajiet skont il-gruppi ta' togħma għal skopijiet ta' taħlit. Għalhekk, fil-grupp iddefinit, il-varjetajiet tat-tuffieħ tas-sidru nqasmu b'mod tipiku skont 5 kategoriji biex il-produtturi tas-sidru jkunu jistgħu jikklassifikawhom. F'dan ir-rigward, fis-sentenza: "Il-varjetajiet tal-frott tas-sidru huma kklassifikati f'6 kategoriji li l-prinċipali fosthom huma s-segwenti", iċ-ċifra 6 nbidlet f'5 sabiex jiġi kkoreġut l-iżball klerikali. Fir-rigward tal-mod ta' kif isiru t-taħlit u l-għasir tat-tuffieħ, żdied li t-tuffieħ tas-sidru miż-żona ġeografika tal-IĠP għandu jkun nadif meta jkun dieħel fil-katina tal-ipproċessar. Dan ir-rekwiżit huwa marbut mat-tħassir tal-obbligu tal-ħasil tat-tuffieħ; il-ħasil mhuwiex meħtieġ fil-każ ta' frott maqtugħ bl-idejn u/jew li ma jmissx mal-art. Fil-paragrafu dwar il-proċess ta' ċċarar qabel il-fermentazzjoni, il-lista tal-metodi elenkati (id-defakazzjoni, l-estrazzjoni tal-pektini sempliċi jew segwita bi rfinar, il-proċessi tas-separazzjoni) qed tinbidel bl-espressjoni "il-prattiki u t-trattamenti stabbiliti mill-użu". Fil-fatt, il-metodi kollha elenkati mhumiex sistematikament obbligatorji. It-twettiq ta' dawn l-operazzjonijiet jiddependi fuq l-għarfien tal-operaturi. Fil-paragrafu "Kjarifika dwar il-proċess ta' wara l-fermentazzjoni", qed jiġi speċifikat li l-irfinar jiġi segwit "jew le" b'ċentrifugazzjoni u/jew filtrazzjoni. Fl-Ispeċifikazzjoni tal-Prodott attwali, l-irfinar jiġi segwit b'ċentrifugazzjoni minħabba li l-volumi ġestiti mill-membri tal-grupp applikant għar-reġistrazzjoni tal-IĠP kienu jkunu ġeneralment għoljin. L-għan ta' din l-emenda huwa li tiġi ffaċilitata l-produzzjoni fil-qafas tal-IĠP għall-operaturi ż-żgħar li joperaw jew le l-eliminazzjoni tad-depożitu. Din iż-żieda ma timmodifikax il-prodott għaliex is-"Cidre de Bretagne"/"Cidre Breton" jista' jkun ċar jew imdardar. Jitħassru l-paragrafi "L-Ippakkjar" ("Is-sidru jista' jiġi ppasturizzat bil-ħsieb li tiġi assigurata l-istabbilizzazzjoni mikrobijoloġika") u "Il-Ħażna" (il-ħżin wara l-ippakkjar f'bini mhux umduż, b'ventilazzjoni, f'post fejn ikun protett mix-xemx u mill-maltemp, possibbilment f'temperatura ambjentali), għax dawn jirrigwardaw l-istadji ta' wara l-produzzjoni tal-IĠP. Biex tittejjeb iċ-ċarezza, żdiedet tabella fil-qosor tal-ħajja tal-prodott li tiġbor l-istadji differenti tal-produzzjoni tas-"Cidre de Bretagne"/"Cidre breton". L-elementi speċifiċi tat-tikkettar huma limitati għall-isem tax-xarba li huwa: "Cidre de Bretagne"/"Cidre breton". L-obbligu li jissemma l-organu ta' spezzjoni fuq it-tikketta tħassar għaliex dan l-organu jista' jinbidel. Din l-informazzjoni hija disponibbli wkoll, b'mod partikolari, fuq siti tal-Internet. Billi t-turija tal-logo tal-IĠP saret obbligatorja mill-1 ta' Jannar 2016, l-obbligu li tinkiteb "IGP" u/jew "Indication Géographique Protégée" ġie rtirat. Ċerti paragrafi nkitbu mill-ġdid, ingħaqdu ma' oħrajn, jew iċċaqalqu f'kapitoli differenti tal-Ispeċifikazzjoni tal-Prodott, sabiex it-test jiġi adattat għar-Regolament tal-Unjoni Ewropea u jinqara aħjar. Dawn l-emendi jikkonċernaw b'mod partikolari d-deskrizzjoni tal-prodott, il-metodu ta' produzzjoni u r-rabta kawżali. Dawn huma l-emendi formali li ma jaffettwawx id-dispożizzjonijiet attwali. Żdiedu d-dettalji ta' kuntatt tal-Istitut Nazzjonali dwar tal-oriġini u l-kwalità (INAO) bħala s-servizz kompetenti tal-Istat Membru, skont ir-Regolament (UE) Nru 1151/2012. Barra minn hekk, wara li ddaħħlu xi żviluppi fl-organizzazzjoni tas-settur, l-isem u d-dettalji tal-grupp ġew emendati. Id-dettalji ta' kuntatt tal-organu ta' spezzjoni nbidlu b'dawk tal-awtorità kompetenti ta' spezzjoni. L-għan ta' din l-emenda huwa li tiġi evitata l-emenda tal-Ispeċifikazzjoni tal-Prodott fil-każ ta' bidla fl-organu ta' spezzjoni. Żdiedet tabella li tispeċifika l-punti ewlenin li għandhom jiġu spezzjonati. L-Annessi tal-Ispeċifikazzjoni tal-Prodott attwali tħassru. Fil-fatt, dawn fihom dispożizzjonijiet vinkolanti dwar iż-żona ġeografika, li huma riprodotti fl-Ispeċifikazzjoni tal-Prodott jew fl-informazzjoni mhux vinkolanti. Prodotti oħrajn elenkati fl-Anness I għat-Trattat (ħwawar eċċ.) Is-"Cidre de Bretagne"/"Cidre breton" huwa sidru effervexxenti li ġej mill-fermentazzjoni tal-most magħmul mit-tuffieħ tas-sidru frisk, prodott u manipulat fiż-żona ġeografika ddefinita. Il-most tat-tuffieħ tas-sidru jista' jinħareġ, parzjalment, minn most konċentrat fid-daqs jew fil-proporzjon li ma jaqbiżx l-40 % tal-volum totali tal-most manipulat (espress bħala most rikostitwit). L-għana tal-għamla varjata tal-imsaġar jippermetti li jkun hemm ekwilibri bejn it-tipi differenti ta' varjetajiet fil-livell taż-żona ġeografika. Bi ftit anqas min-nofs tat-tuffieħ morr u ħelu-u-morr, b'aktar minn terz bit-tuffieħ aciduż u aċetiku u bil-bqija tat-tuffieħ ħelu, il-produtturi tas-sidru jistgħu jaħdmu t-tuffieħ sakemm isibu t-tlaqqigħ l-aktar xieraq. Is-"Cidre de Bretagne" jew "Cidre breton" jiġi ppreżentat fil-forma ta' xarba limpida jew imdardra, miksuba mill-fermentazzjoni tal-most estratt mill-ippressar ta' polpa tat-tuffieħ tas-sidru biż-żieda tal-ilma jew mingħajr żieda tal-ilma. Dan juri bżieżaq fini u ragħwa ħafifa. Is-"Cidre de Bretagne" huwa kkaratterizzat minn aromi rikki, li jistgħu jkunu qawwija u rustiċi, jew bi spunti ta' frott u fjuri, xi kultant arrikkiti b'aromi maturi (b'togħmiet ta' ħwawar). Dan ivarja: ċerti tipi jkollhom togħma dominanti ta' aċidu u kulur pjuttost pallidu, u ċerti tipi oħra jkollhom togħma dominanti ta' mrar u kulur kannella lewn il-kewba. Is-"Cidre de Bretagne" huwa magħruf għall-bilanċ tat-togħmiet ta' mrar, aċidità u zokkor. Il-qawwa alkoħolika totali skont il-volum minima hi ta' 5,0 % u l-qawwa alkoħolika effettiva skont il-volum minima hi ta' 1,5 %. Il-kontenut massimu tal-aċidu volatili tal-inbid għandu jkun ta' 1 g/1 (aċidu sulfuriku). Il-kwantitajiet destinati għall-użu industrijali u għall-produzzjoni tal-prodotti komposti jistgħu jitqiegħdu fis-suq mingħajr ma jkollhom effervexxenza. It-tuffieħ li jintuża fil-produzzjoni tas-"Cidre de Bretagne"/"Cidre breton" huwa tuffieħ tas-sidru. It-tuffieħ tal-mejda hu eskluż. It-tuffieħ tas-sidru jirreferi għat-tuffieħ immanipulat fil-produzzjoni tas-sidru li jipproduċi meraq li fih kontenut ta' tannini (polifenoli) b'mhux inqas minn 0,6 g/l ta' aċidi tanniċi totali, nattivi jew ossidizzati. Il-produzzjoni tat-tuffieħ tas-sidru u t-trasformazzjoni tiegħu f'sidru (il-most mit-tagħsir tat-tuffieħ, il-produzzjoni tas-sidru mill-fermentazzjoni tal-most). Il-meraq tad-diffużjoni miksub bl-użu tal-ilma mhux imsaħħan, il-fermentazzjoni kiesħa jew f'temperatura ambjentali, u l-awtorizzazzjoni ta' kulurant wieħed biss: il-karamella. L-indikazzjoni obbligatorja tal-isem tax-xarba: "Cidre de Bretagne"/"Cidre breton". Parti mill-muniċipalitajiet li ġejjin (it-Tramuntana tal-Loire): Indre, Nantes. Parti mill-munipalitajiet li ġejjin (it-Tramuntana tal-Loire u l-Punent tal-Mayenne u tal-Maine): Angers, Pruillé, Cantenay-Épinard, Grez-Neuville, Montreuil-Juigné. Iż-żona ġeografika tal-IĠP "Cidre de Bretagne"/"Cidre breton" hija kkaratterizzata minn klima tat-tip oċeaniku b'differenzi pjuttost żgħar bejn it-temperaturi minimi u dawk massimi, mill-influwenza tal-baħar u minn xita abbondanti u regolari. Is-sjuf huma moderati u x-xtiewi ftit li xejn kefrin. Iż-żona ġeografika hija kkaratterizzata mill-assenza ta' defiċit idriku fis-sajf u minn ftit jiem ta' ġlata. Dan l-ambjent naturali joffri lit-tuffieħ kundizzjonijiet li huma favorevoli għall-iżvilupp tiegħu, iżda li ma jwasslux għal produzzjonijiet oħra, bħal dik tal-vitikultura. L-imasġar tat-tuffieħ tas-sidru, stabbiliti fil-Medju Evu minn varjetajiet li ġew minn Spanja (Vizcaya), infirxu malajr fuq it-territorju kollu tal-Bretanja u l-periferiji tagħha. Il-produtturi, u aktar tard il-bdiewa u l-arboristi lokali, għażlu, tejbu u adattaw il-materjal veġetali għall-kundizzjonijiet pedoklimatiċi tal-Bretanja. Kisbu għadd kbir ta' varjetajiet li jispikkaw b'kontenut ta' tannin partikulari, kif ukoll ħiliet teknoloġiċi speċifiċi. Billi jinkisbu jew jiġu introdotti varjetajiet ġodda li huma adattati għall-kundizzjonijiet lokali tal-produzzjoni u l-ipproċessar, is-settur jiggarantixxi ż-żamma tal-bijodiversità tar-riżorsa ġenetika u jiżgura l-kontinwazzjoni tal-produzzjoni tas-"Cidre de Bretagne"/"Cidre breton". F'din iż-żona ġeografika hemm ukoll għarfien matur u speċifiku ħafna dwar il-produzzjoni tas-sidru. Fil-fatt, il-produtturi tas-sidru biż-żmien tgħallmu jieħdu l-aħjar minn kull familja tat-tuffieħ biex jiksbu l-aħjar bilanċ possibbli. Sa nofs is-seklu dsatax, is-sidru kien jiġi mmanifatturat fir-razzett. Imbagħad, bis-saħħa taż-żieda fil-konsum, l-artiġjani u l-produtturi industrijali daħlu fil-produzzjoni ta' din ix-xarba, u biex kibru, iffukaw fuq l-għarfien tal-proċessi ta' trasformazzjoni (it-tekniki li jiċċaraw ix-xarba, il-ħażna fil-kesħa, il-pasturizzazzjoni, il-gassifikazzjoni). It-tekniki tat-tagħsir mekkaniku ġabu titjib fir-rendiment tal-meraq mingħajr ma fixklu l-karatteristiċi speċifiċi tat-tuffieħ. Mill-bidu tas-seklu 20, gradwalment ġiet żviluppata wkoll il-filtrazzjoni biex tinkiseb aktar stabbiltà fis-sidru. Madwar is-snin 1950, il-fabbriki tas-sidru bdew jippastorizzaw is-sidru ħelu biex ikollhom konservazzjoni itwal, biex iwaqqfu l-iżvilupp ta' mikroorganiżmi, u biex ikunu jistgħu jibagħtuh f'destinazzjonijiet aktar 'il bogħod b'inqas riskju. Il-Bretanja hija t-tieni l-akbar żona Franċiża tat-tkabbir tat-tuffieħ tas-sidru, u wieħed mill-postijiet bl-ogħla produzzjoni tas-sidru fl-Ewropa. Is-"Cidre breton" jista' jkun ċar jew imdardar, iżda ta' lewn ftit jew wisq qawwi skont il-varjetajiet tat-tuffieħ tas-sidru u l-proċessi mwettqa. Huwa sidru effervexxenti, imħejji minn tuffieħ tas-sidru biss, li ġej miż-żona ġeografika. Dan joffri firxa kbira ta' togħmiet, frott tat-taħlit ta' diversi tipi ta' tuffieħ tas-sidru, li jippermettu li jinstab il-bilanċ mixtieq bejn l-imrar, l-aċidità u z-zokkor li joħroġ bħala residwu tal-fermentazzjoni. Masġar tat-tuffieħ tas-sidru importanti u għarfien professjonali kbir tal-produzzjoni tas-sidru huma ż-żewġ pilastri ewlenin li fuqhom issejset ir-reputazzjoni tas-"Cidre de Bretagne". F'dan is-settur fejn it-tuffieħ isaltan, il-bnedmin adattaw ruħhom u żviluppaw l-għarfien ta' produtturi tas-sidru. L-għarfien tagħhom tat-tuffieħ u tal-karatteristiċi tiegħu jipprovdu taħlitiet li joffru bilanċ tajjeb bejn l-imrar, l-aċidità u l-ħlewwa. It-tekniki tat-tagħsir mekkaniku, il-proċess ta' ċċarar qabel u wara l-fermentazzjoni, il-fermentazzjoni u l-istabbilizzazzjoni wasslu għall-iżvilupp tas-"Cidre de Bretagne"/"Cidre breton". Identità reġjonali b'saħħitha u l-iżvilupp ta' settur speċifiku maż-żmien ikkonfermaw ir-reputazzjoni tas-"Cidre de Bretagne"/"Cidre breton" f'żona usa' minn dan ir-reġjun. Fil-Bretanja, xi leġġendi medjevali, bħal dawk tal-Kavallieri tal-Mejda t-Tonda, isemmu "is-siġra tat-tuffieħ nobbli u l-frotta tagħha bħala simbolu ta' ferħ". Taħt ir-reġim il-qadim ("l'ancien régime"), il-Parlament tal-Bretanja kien jittaxxa bil-kbir iċ-ċirkolazzjoni tas-sidru, b'mod partikolari fit-territorju tar-Renju ta' Franza, sar-Revoluzzjoni meta t-tixrid tiegħu ġie limitat. Wara l-1789, iċ-ċirkolazzjoni tas-sidru tal-Bretanja twessgħet u kien fl-ewwel nofs tas-seklu 19 li t-tixrid tiegħu ra aċċelerazzjoni sinifikanti. Is-sidru tat-Tramuntana tal-Bretanja kien jintbagħat fi Newfoundland u fil-kolonji, peress li għandu l-karatteristika li "jissaporti" l-baħar (ara d-"Dictionnaire universel portatif du commerce", Léopold/1819). Għalhekk l-ewwel nofs tas-seklu 20 kien, skont Yves li Goas, "l-epoka tad-deheb tas-sidru fil-Bretanja" (ara "Le Cidre en Goëlo", Ar Men Nru 41/Frar 1992). Fl-1956, René Dumont jgħid li fil-Bretanja, "is-sidru ssibu f'kull ikla u kull nhar ta' Ħadd". Madankollu s-sidru jibqa' xarba primarjament rurali, u għalhekk il-konsum tiegħu, wara li laħaq il-quċċata fl-ewwel snin tas-seklu, naqas progressivament sa mis-snin 1920, b'mod partikolari minħabba l-eżodu rurali. L-għadd kbir ta' turisti li jżuru l-Bretanja kixfu s-sidru lokali, biex b'hekk saru ambaxxaturi tiegħu, filwaqt li t-temperament vjaġġatur u imprenditorjali tan-nies tal-Bretanja kkontribwixxa ħafna lejn it-tkabbir tal-konsum tas-sidru fi stabbilimenti li fetħu lil hinn mit-territorju tal-Bretanja. (It-tieni subparagrafu tal-Artikolu 6(1) tar-Regolament) Fl-istandards li ġejjin, rispettivament,